Karlalið Blakfélags Fjallabyggðar spilaði tvo leiki um s.l. helgi . Fyrri leikurinn var gegn Hamar í Hveragerði og síðari gegn Aftureldingu B í Mosfellsbæ . Leikurinn gegn Hamar átti eftir að vera jafn , en í fyrstu hrinu leiddu heimamenn nánast frá upphafi , en náðu þó aldrei að slíta sig langt frá BF . Hamar komst í 6 - 3 en BF minnkaði muninn í 7 - 6 og svo var jafnt 11 - 11 . Í stöðunni 13 - 11 tekur BF leikhlé , en heimamenn héldu áfram að leiða og komust í 18 - 14 . BF gerði skiptingu og kom Þórarinn Hannesson inná fyrir Gísla Martein . BF jafnaði leikinn í 19 - 19 og tóku þá heimamenn leikhlé . Í framhaldinu skoraði Hamar þrjú stig og komust í 22 - 19 og tóku þá gestirnir sitt annað leikhlé . Aftur minnkaði BF muninn í 22 - 21 og 23 - 22 , en lengra komst BF ekki og Hamar vann fyrstu hrinuna 25 - 22 . Í annari hrinu byrjaði Hamar betur og komst í 3 - 0 og tóku gestirnir þá strax leikhlé . BF minnkaði muninn í 4 - 2 og 7 - 3 en þá kom góður kafli hjá BF sem skoraði sex stig í röð og breyttu stöðunni í 7 - 9 og þá tóku heimamenn leikhlé til að skipuleggja sig . Aftur náði BF góðum kafla og komust í 10 - 14 , en Hamar náði einnig að svara til baka og var staðan orðin 14 - 16 . BF náði þá að skora mjög mikilvæg stig og komst í 14 - 20 , en heimamenn minnkuðu muninn í 19 - 22 . BF var sterkara á lokasprettinum og unnu hrinuna 20 - 25 og jöfnuðu í 1 - 1 . Þriðja hrinan var líka ansi jöfn og skiptust liðin á að hafa forystu . Heimamenn byrjuðu þó aftur betur og komust í 5 - 2 og tók þá BF leikhlé , og úr varð skipting og kom Þórarinn inn fyrir Gísla Martein . BF náði ágætist kafla og minnkuðu muninn í 7 - 7 og aftur varð jafnt í stöðunni 13 - 13 . Heimamenn voru aðeins sterkari og héldu forystunni út hrinuna . BF minnkaði þó muninn í 18 - 17 og 22 - 20 , en Hamar vann hrinuna 25 - 20 og komust í 2 - 1 . Fjórða hrinan var líka jöfn eins og allur leikurinn , en BF hélt þó forystu nánast alla hrinuna . Jafnt var í stöðunni 4 - 4 en þá kom góður kafli hjá BF og breyttu þeir stöðunni í 6 - 10 . Heimamenn komu grimmir til baka og jöfnuðu í 12 - 12 og tók þá BF leikhlé . Aftur var jafnt í 15 - 15 og 18 - 18 en þá kom aftur góður kafli hjá BF og breyttu þeir stöðunni í 18 - 21 og 20 - 22 . Lengra komust heimamenn ekki og BF vann hrinuna 20 - 25 . Í oddahrinunni byrjaði BF betur og allt leit vel út í stöðunni 3 - 9 og 6 - 10 . Heimamenn skoruðu þá 5 stig og breyttu stöðunni í 11 - 10 . Aftur var jafnt í 11 - 11 en heimamenn áttu lokastigin og voru sterkari á lokakaflanum og unnu hrinuna 15 - 11 og leikinn 3 - 2 . Leikurinn var í heildina jafn og gat farið á báða vegu og svekkjandi tap fyrir BF .